Fierio apskritis
Fierio apskritis (alb. Qarku i Fierit) – viena iš 12 Albanijos apskričių. Apskritį sudaro Fierio, Liušnės, Malakasterio apygardos ir administracinis centras – Fieris. Apskrities vakarinis kraštas yra kranto linija su Adrijos jūra. Sausumoje ribojasi su apskritimis: Tiranos – šiaurėje, Elbasanio – šiaurės rytuose, Beračio – rytuose, Girokasterio – pietryčiuose ir Vliorės – pietuose.